Beurtkrag Vrydag heeldag toegepasArgieffoto Fase 1-beurtkrag is van vroeg Vrydagoggend geïmplementeer en later na fase 2 aangepas. Dit kom nadat fase 1 en later fase 2-beurtkrag Donderdag toegepas is. “Eskom wil kliënte verseker dat beurtkrag geïmplementeer word as ŉ noodsaaklike maatstaf om die kragstelsel te beskerm en te verseker dat instandhouding gedoen word om kragvoorsiening in die langtermyn te waarborg,” het die kragvoorsiener in ŉ verklaring gesê. Eskom het nie beurtkrag vir die res van die naweek voorspel nie, maar het gesê die situasie sal deurentyd gemonitor word. Die kragvoorsiener het ŉ beroep op verbruikers gedoen om krag spaarsamig te gebruik en van energie-doeltreffende metodes gebruik te maak om warm te bly.